Wahl het die idee gekry om die blomme “nuwe lewe” te gee. “Ons wou eerder die blomme gebruik om Tulbagh-inwoners se gemoed op te kikker en hulle net vir ŉ oomblik van die pandemie te laat vergeet,” vertel Wahl.
“Bejaardes, soos in Huis Vergenoegd, word seker die meeste deur die pandemie geraak. Hulle word afgesny van hul familie en hul vreugde word weggeraap omdat hulle soos voëltjies in ’n kou vasgevang word. Ons wou hul lewe weer kleur gee met ons blomme,” vertel Wahl.
Nina Slabbert, die voorsitter van Huis Vergenoegd se bestuur, sê hulle was verstom oor dié goeie gebaar. “Ons is so dankbaar dat dié bloemiste hul harte vir ons in hierdie onsekere tyd oopgemaak het. Dit beteken die wêreld vir ons inwoners,” vertel Slabbert.